b"\n_START_ARTICLE_\nCorgo\xc5\x88\n_START_SECTION_\nHist\xc3\xb2ria\n_START_PARAGRAPH_\nSegons una llegenda local, Corgo\xc5\x88 va ser una persona real que treballava en la metal\xc2\xb7l\xc3\xbargia a Nitra. Era un home de complexi\xc3\xb3 forta en particular de bra\xc3\xa7os musculosos. Sempre que copejava el seu martell, la ciutat superior tremolava com si succe\xc3\xads un terratr\xc3\xa8mol. Va influir en la hist\xc3\xb2ria de la seva ciutat, quan els otomans van assetjar el Castell de Nitra. Els invasors estaven a punt per pujar les parets del castell, quan Corgo\xc5\x88 va apar\xc3\xa8ixer i va comen\xc3\xa7ar a fer rodar pedres enormes, i aix\xc3\xb2 va provocar la pa\xc3\xbcra entre els turcs, encara que el que m\xc3\xa9s els va espantar va ser el personatge gegant\xc3\xad ple de carb\xc3\xb3 i fum i la seva cara ennegrida, veient-lo van fugir immediatament. Aix\xc3\xad va ser com la ciutat superior de Nitra va sobreviure al primer atac otom\xc3\xa0. L'est\xc3\xa0tua de Corgo\xc5\x88 va encarnar el poder local invencible per a sempre. Hi ha una dita a la zona, aplicada a qui mostra un gran poder, la qual diu: \xc2\xabser tan poder\xc3\xb3s com Corgo\xc5\x88\xc2\xbb. _NEWLINE_En l'escultura, Corgo\xc5\x88 est\xc3\xa0 descrit com el d\xc3\xa9u Atlas, segons una llegenda grega Atlas va ser castigat en forma de columna que havia de sostenir, \xc3\xadntegre per sempre, el cel sense que descend\xc3\xads. M\xc3\xa9s tard Atlas es va representar tamb\xc3\xa9 portant sobre seu un globus terraq\xc3\xbci."